CELEX: 32016R2034
Language: bg
Date: 2016-11-21 00:00:00
Title: Регламент за изпълнение (ЕС) 2016/2034 на Комисията от 21 ноември 2016 година за откриване на тарифна квота за 2017 г., приложима към вноса в Съюза на някои стоки с произход от Норвегия, получени от преработката на селскостопански продукти, включени в обхвата на Регламент (ЕС) № 510/2014 на Европейския парламент на Съвета

22.11.2016   
            
            
               BG
            
            
               Официален вестник на Европейския съюз
            
            
               L 314/4
            
         РЕГЛАМЕНТ ЗА ИЗПЪЛНЕНИЕ (ЕС) 2016/2034 НА КОМИСИЯТА
   от 21 ноември 2016 година
   за откриване на тарифна квота за 2017 г., приложима към вноса в Съюза на някои стоки с произход от Норвегия, получени от преработката на селскостопански продукти, включени в обхвата на Регламент (ЕС) № 510/2014 на Европейския парламент на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (1), и по-специално член 16, параграф 1, буква а) от него,
   като взе предвид Решение 2004/859/ЕО на Съвета от 25 октомври 2004 г. относно сключване на Споразумение под формата на размяна на писма между Европейската общност и Кралство Норвегия относно Протокол № 2 към Двустранното споразумение за свободна търговия между Европейската икономическа общност и Кралство Норвегия (2), и по-специално член 3 от него,
   като има предвид, че:
   
               (1)
            
            
               В Протокол № 2 към Споразумението между Европейската икономическа общност и Кралство Норвегия от 14 май 1973 г. (3) (наричано по-долу „Двустранното споразумение за свободна търговия между Европейската икономическа общност и Кралство Норвегия“) и в Протокол № 3 към Споразумението за ЕИП (4) е определен търговският режим за някои селскостопански и преработени селскостопански продукти между договарящите се страни.
            
         
               (2)
            
            
               В Протокол № 3 към Споразумението за ЕИП се предвижда мито с нулева ставка за води, подсладени със захар или други подсладители или ароматизирани, класирани в код по КН 2202 10 00, и други безалкохолни напитки, несъдържащи продукти от позиции 0401 — 0404 или мазнини от продуктите от позиции 0401 — 0404, класирани в кодове по КН 2202 91 00 и 2202 99.
            
         
               (3)
            
            
               Прилагането на нулевата митническа ставка за посочените води и други напитки беше преустановено за неопределен период от време за Норвегия със Споразумението под формата на размяна на писма между Европейската общност и Кралство Норвегия относно Протокол № 2 към Двустранното споразумение за свободна търговия между Европейската икономическа общност и Кралство Норвегия (5) (наричано по-долу „Споразумението под формата на размяна на писма“), което беше одобрено с Решение 2004/859/ЕО. В съответствие със Споразумението под формата на размяна на писма безмитният внос на стоки с кодове по КН 2202 10 00, ex 2202 91 00 и ex 2202 99 с произход от Норвегия се разрешава само в рамките на безмитна квота. За внос, който надхвърля определената квота, трябва да се заплаща мито.
            
         
               (4)
            
            
               В Регламент за изпълнение (ЕС) № 2015/2063 на Комисията (6) е предвидено, че режимът по отношение на митата, определен в Споразумението под формата на размяна на писма, не се прилага за вноса в Съюза от 1 януари до 31 декември 2016 г., като по този начин засегнатите стоки получават неограничен безмитен достъп до Съюза.
            
         
               (5)
            
            
               В съответствие със Споразумението под формата на размяна на писма в момента трябва да бъде открита тарифна квота за посочените води и напитки за 2017 г. Последната годишна квота за посочените продукти беше открита за 2015 г. с Регламент за изпълнение (ЕС) № 1130/2014 на Комисията (7). Тъй като за 2016 г. не беше открита годишна квота, е целесъобразно размерът на квотата за 2017 г. да остане същият като този за 2015 г.
            
         
               (6)
            
            
               С Регламент за изпълнение (ЕС) № 2015/2447 на Комисията (8) се определят правилата за управление на тарифните квоти. Откритата с настоящия регламент тарифна квота следва да се управлява по тези правила.
            
         
               (7)
            
            
               Мерките, предвидени в настоящия регламент, са в съответствие със становището на Комитета по хоризонталните въпроси, засягащи търговията с преработени селскостопански продукти, които не са включени в приложение I,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   От 1 януари до 31 декември 2017 г. за посочените в приложението стоки с произход от Норвегия се открива безмитната тарифна квота, упомената в същото приложение, при определените в него условия.
   2.   По отношение на стоките, посочени в приложението към настоящия регламент, се прилагат правилата за произход, определени в Протокол № 3 към Споразумението между Европейската икономическа общност и Кралство Норвегия от 14 май 1973 г.
   3.   За внесените количества, които надвишават размера на квотата, определен в приложението, се прилага преференциална митническа ставка от 0,047 EUR/литър.
   Член 2
   Безмитната тарифна квота, посочена в член 1, параграф 1, се управлява от Комисията в съответствие с членове 49 — 54 от Регламент за изпълнение (ЕС) 2015/2447.
   Член 3
   Настоящият регламент влиза в сила на седмия ден след деня на публикуването му в Официален вестник на Европейския съюз.
   Той се прилага от 1 януари 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 ноември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 150, 20.5.2014 г., стр. 1.
   
      (2)  ОВ L 370, 17.12.2004 г., стр. 70.
   
      (3)  ОВ L 171, 27.6.1973 г., стр. 2.
   
      (4)  ОВ L 1, 3.1.1994 г., стр. 3.
   
      (5)  ОВ L 370, 17.12.2004 г., стр. 72.
   
      (6)  Регламент за изпълнение (ЕС) 2015/2063 на Комисията от 17 ноември 2015 г. за предоставяне на неограничен безмитен достъп до Съюза за 2016 г. на някои стоки с произход от Норвегия, получени от преработката на селскостопански продукти, включени в обхвата на Регламент (ЕС) № 510/2014 на Европейския парламент и на Съвета (ОВ L 301, 18.11.2015 г., стр. 10).
   
      (7)  Регламент за изпълнение (ЕС) № 1130/2014 на Комисията от 22 октомври 2014 г. за откриване на тарифна квота за 2015 г., приложима към вноса в Европейския съюз на някои стоки с произход от Норвегия, получени от преработката на селскостопански продукти, включени в обхвата на Регламент (ЕС) № 510/2014 на Европейския парламент на Съвета (ОВ L 305, 24.10.2014 г., стр. 104).
   
      (8)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
   
      ПРИЛОЖЕНИЕ
      
         Безмитна тарифна квота за 2017 г., приложима към вноса в Съюза на някои стоки произход от Норвегия
      
      
                  Пореден №
               
               
                  Код по КН
               
               
                  Код по ТАРИК
               
               
                  Описание на стоките
               
               
                  Размер на квотата
               
            
                  09.0709
               
               
                  2202 10 00 
               
               
                   
               
               
                  
                              —
                           
                           
                              Води, включително минералните води и газираните води, подсладени със захар или други подсладители или ароматизирани
                           
                        
               
                  17,303 милиона литра
               
            
                  ex 2202 91 00 
               
               
                  10
               
               
                  
                              —
                           
                           
                              Безалкохолна бира, подсладена със захар
                           
                        
            
                  ex 2202 99 11 
               
               
                  11
                  19
               
               
                  
                              —
                           
                           
                              Напитки на базата на соя с тегловно съдържание на протеини от 2,8 % или повече, подсладени със захар (захароза или инвертна захар)
                           
                        
            
                  ex 2202 99 15 
               
               
                  11
                  19
               
               
                  
                              —
                           
                           
                              Напитки на базата на соя с тегловно съдържание на протеини по-малко от 2,8 %; напитки на базата на ядки от глава 8, житни растения от глава 10 или семена от глава 12, подсладени със захар (захароза или инвертна захар)
                           
                        
            
                  ex 2202 99 19 
               
               
                  11
                  19
               
               
                  
                              —
                           
                           
                              Други безалкохолни напитки, подсладени със захар (захароза или инвертна захар)